Зеленодольск муниципаль районы Советының

 2006 нчы елның 15 нче декабрендәге
 121 нче номерлы карарына 1 нче номерлы кушымта

**ТАТАРСТАН РЕСПУБЛИКАСЫ**

**ЗЕЛЕНОДОЛЬСК МУНИЦИПАЛЬ РАЙОНЫ ФЛАГЫ ТУРЫНДА**

**НИГЕЗЛӘМӘ**

Әлеге Нигезләмә белән Татарстан Республикасы Зеленодольск муниципаль районы флагы, аның тасвирламасы һәм рәсми куллану тәртибе билгеләнә.

1. **Гомуми нигезләмәләр**

1.1. Татарстан Республикасы Зеленодольск муниципаль районы флагы (аннан соң - Зеленодольск муниципаль районы флагы) Зеленодольск муниципаль районы гербы вексиллология кагыйдәләре һәм тиешле традицияләре нигезендә төзелгән, һәм тарихи, мәдәни, иҗтимагый-экономик, милли һәм кайбер җирле гореф-гадәтләрне чагылдыра.

1.2. Флаг турында нигезләмә һәм Зеленодольск муниципаль районы флагы сурәтенең төп нөсхәсе Татарстан Республикасы Зеленодольск муниципаль районы Советы аппаратында саклана һәм барлык кызыксынучылар танышу өчен аны карый ала.

**2. Зеленодольск муниципаль районы флагының статусы**

2.1. Зеленодольск муниципаль районы флагы Татарстан Республикасы Зеленодольскьск муниципаль районынының рәсми символы булып тора.

2.2. Зеленодольск муниципаль районы флагы Россия Федерациясе Дәүләт геральдик регистрына һәм Татарстан Республикасы Геральдик регистрына кертелергә тиеш.

**3. Зеленодольск муниципаль районы флагы символикасының**

**тасвирламасы һәм нигезләнүе**

3.1. Зеленодольск муниципаль район флагы символикасының тасвирламасы.

“Зеленодольск районы флагы –яшел турыпочмаклы өлгедән гыйбәрәт, киңлегенең озынлыкка чагыштырмасы 2:3 , аскы яктан дүрт буй (өстән аска) –ак төс өлгенең 1/60 өлешен, зәңгәр, ак һәм зәңгәр төсләр өлгенең 1/10 өлешен, өске буйга янәшә үк - сары көймә сурәте, ак җилкән фонында елан белән чорналган сары кызыл контурлы чүкеч сурәтләнгән”.

3.2. Зеленодольск муниципаль районы флагы символикасының нигезләнүе:

Флаг район гербы нигезендә эшләнгән. Гербның төп фигурасы - ладья (көймә) районның төп икътисади тармагы булган суднолар төзелешен символик рәвештә чагылдыра. Зеленодольск шәһәрендә А.М. Горький исемендәге суднолар төзү заводы урнашкан.

Җилкәндәге чүкеч рәсеме районның әйдәп баручы сәнәгать предприятиесе ”Серго” исемендәге заводны (ПОЗИС) символлаштыра.

Кадуцей (бу очракта, еланнар белән әйләндереп алынган чүкеч) уңышлы сәүдә символы булып тора.

Өлгенең яшел төсе районның исеменә ишарә итә. Аннары, яшел төс - табигать, сәламәтлек, экология, тормыш үсеше символы булып тора.

Аксыл-зәңгәр (зәңгәр төс) - районның хуҗалык тормышында мөһим роль уйнаучы Иделне символлаштыра.

Аллегорик буйлар районны кисеп үтүче Мәскәү-Казан (М7) трассасын белдерә. Ак төс (көмеш) - чисталык, камиллек, тынычлык һәм иминлек символы.

Аксыл - зәңгәр - намуслылык, вөҗданлылык, рухилык символы символы.

Сары төс (алтын) - уңыш, байлык, тотрыклылык һәм хөрмәт символы.

Куе кызыл (кызыл төс) - хезмәт, көч, кыюлык, матурлык символы.

3.3. Авторлар төркеме:

Михаил Деркунский (Каменск-Шахтинский), Сергей Когогин (Зеленодольск шәһәре).

Геральдикага өстәмә Татарстан Республикасы Президенты карамагындагы Геральдик совет һәм Россия геральдистлар Союзы катнашындагы составта эшләнде:
 Рамил Хәйретдинов (Казан), Радик Салихов (Казан), Илнур Миңнуллин (Казан), Константин Мочёнов (Химки), Вячеслав Мишин (Химки), Кирилл Переходенко (Конаково), Оксана Афанасьева(Мәскәү).

**4. Зеленодольскьск муниципаль районы флагын**

**яңадан күчерү тәртибе**

4.1. Зеленодольск муниципаль районы флагын яңадан күчерү, аның размерына һәм техник эшләнешенә бәйсез рәвештә, төп Нигезләмәнең 3 нче маддәсендәге 3.1. пунктында китерелгән геральдик күренешенә тәңгәл килергә тиеш.

Флагның рәсемен яки композицияләрне яки төсләрне үзгәртү геральдик чикләрдән тайпылса, җаваплылыкны үзгәртүләр һәм үзгәрешләр җибәргән башкаручы ала.

**5. Зеленодольск муниципаль районы флагын**

**рәсми куллану тәртибе**

5.1. Зеленодольск муниципаль район флагы даими күтәрелгән булырга тиеш:

- җирле үзидарә органнары; муниципаль милектә булган предприятияләр, учреждениеләр һәм оешмалар биналарында;

- Россия Федерациясе, Татарстан Республикасы, Зеленодольск муниципаль районы чигеннән тыш булган Зеленодольск муниципаль районы рәсми вәкиллекләр биналарында.

5.2. Зеленодольск муниципаль районы флагы җирле үзидарә органнарының утырыш залларында, җирле үзидарә органнарының сайланулы вазыйфаи затларының эш кабинетларында; муниципаль милектә булган предприятиеләрдә, учреждениеләрдә һәм оешмаларда даими рәвештә урнаштырылган булырга тиеш.

5.3. Зеленодольск муниципаль районы флагы Зеленодольск муниципаль районы башлыгының, җирле үзидарә органнарының сайланып куелган вазыйфаи затларының транспорт чараларында;

- муниципаль милектә булган транспорт чараларында урнаштырыла.

5.4. Зеленодольск муниципаль районы флагы җирле үзидарә органнары тарафыннан үткәрелә торган рәсми церемонияләрдә һәм башка тантаналы чараларда күтәрелә (билгеләнә).

5.5. Зеленодольск муниципаль районы флагы җәмәгать оешмалары, милекнең нинди формасына туры килүенә карамастан, предприятиеләр, учреждениеләр һәм оешмалар үткәрә торган тантаналы чараларда, шулай ук гаилә тантаналарында күтәрелергә мөмкин.

5.6. Матәм йөзеннән Зеленодольск муниципаль районы флагы сабының өске өлешендә озынлыгы иң озынлыгына тигез булган кара лента бәйләп куела. Матәм йөзеннән мачтада яки флагштокта күтәрелгән Зеленодольск муниципаль районы флагы мачта (флагшток) биеклегенең яртысына кадәр төшерелгән булырга тиеш.

5.7. Бер үк вакытта Зеленодольск муниципаль районы һәм Татарстан Республикасы флагларын күтәргәндә (урнаштырганда), Зеленодольск муниципаль районы флагы Татарстан Республикасы флагыннан уңдарак урнаша (әгәр флагларга йөз белән торсаң) .

Бер үк вакытта җөп сандагы флаглар күтәргәндә (урнаштырганда) (икедән артык булганда) Россия Федерациясе Дәүләт флагы үзәктән сулдарак урнаша (әгәр флагларга йөз белән торсаң). Россия Федерациясе Дәүләт флагыннан уңда Татарстан Республикасы флагы урнаша, Россия Федерациясе Дәүләт флагыннан сулда Зеленодольск муниципаль районы флагы урнаша; Татарстан Республикасы флагыннан уңда башка муниципаль оешма, җәмгыять берләшмәсе, яки предприятиеләр, учреждениеләр һәм оешмалар флаглары урнаша (2).

5.8. Бер үк вакытта Россия Федерациясенең Дәүләт флагын, Татарстан Республикасы һәм Зеленодольск муниципаль районы флагларын күтәргәндә (урнаштырганда), Россия Федерациясенең Дәүләт флагы үзәктә урнаша. Россия Федерациясе Дәүләт флагының сул ягында Татарстан Республикасы флагы урнаша, Россия Федерациясе Дәүләт флагының уң ягында Зеленодольск районы флагы урнаша.

Бер үк вакытта так сандагы флаглар күтәргәндә (өчтән артык булганда) Россия Федерациясенең Дәүләт флагы үзәктә урнаша (әгәр флагларга йөз белән торсаң).

5.9. Зеленодольск муниципаль районы флагының үлчәме Россия Федерациясе Дәүләт флагы, Татарстан Республикасы флагы, Россия Федерациясенең башка субъектлары флагларының үлчәмен арттырып китә алмый, ә Зеленодольск муниципаль районы флагының күтәрү биеклеге Россия Федерациясенең Дәүләт флагын, Татарстан Республикасы флагын, Россия Федерациясенең башка субъектлары флагларының күтәрү биеклегеннән югарырак була алмый.

5.10. Зеленодольск муниципаль районы флагының сурәте элемент буларак яки геральдик нигездә Зеленодольск муниципаль районы башлыгының, җирле үзидарә вәкиллекләр органнарының аеру билгеләрендә, бүләкләрендә кулланыла ала.

5.11. Зеленодольск муниципаль районы рәсеме:

- Зеленодольск муниципаль районы башлыгы, җирле үзидарәнең башка сайланулы вазыйфаи затларының;

- җирле үзидарәнең вәкиллекле һәм башка җирле үзидарә органнарының;

- муниципаль милектә булган предприятиеләр, учреждениеләр һәм оешмалар җитәкчеләренең;

- җирле үзидарә органнарының һәм җирле үзидарә вазифаи затларының норматив хокукый актлары бланкларында урнашырга мөмкин;

- җирле үзидарә органнарының, муниципаль милектә булган предприятиеләрнең, учреждениеләрнең һәм оешмаларның рәсми басмаларында;

- район башлыгының, җирле үзидарә органнары вазифаларында хезмәт итүчеләрнең, муниципаль хезмәткәрләрнең, җирле үзидарә вәкиллекле органнары депутатларының, җирле үзидарәнең башка органнары әгъзаларының, муниципаль милектә булган предприятиеләр, учреждениеләр, оешмалар хезмәткәрләренең таныклыкларында;

- Зеленодольск муниципаль районы башлыгының аеру билгеләрендә, бүләкләрендә;

- җирле үзидарә вәкиллекле органнарының аеру билгеләрендә, бүләкләрендә;

- муниципаль милектә булган транспорт чараларында урнашырга мөмкин.

5.12. Зеленодольск муниципаль районы флагын урнаштыру:

- Зеленодольск муниципаль районы массакүләм мәгълүмат чаралары басмаларында, туган якны өйрәнү басмаларында;

- җирле үзидарә органнары вазифаи затларының, җирле үзидарә вәкиллекле органнары депутатларының визит карточкаларында, чакыру кәгазьләрендә, грамоталарында; шулай ук, тамаша чаралары оештыру вакытында, билгеләр, эмблемалар, башка символика ясау өчен геральдик нигезе буларак файдалануга рөхсәт ителә.

5.13. Зеленодольск муниципаль районы флагы рәсеме булган бланкларны, мөһерләрне һәм башка күчерү кулланмаларында ясау, файдалану, саклау һәм юкка чыгару тәртибе Зеленодольск муниципаль районы җирле үзидарә органнары белән билгеләнә.

**6. Зеленодольск муниципаль районы милкендә булмаган предприятиеләрдә, учреждениеләрдә һәм оешмаларда**

**флагны куллану тәртибе**

6.1 Муниципаль милектә булмаган предприятиеләр, учреждениеләр һәм оешмалар тарафыннан Зеленодольск муниципаль районы флагын куллану тәртибе килешү нигезендә төзелә.

6.2 Зеленодольск муниципаль районы флагын куллануның башка очраклары җирле үзидарә органнарының һәм җирле үзидарә вазифаи затларының норматив хокукый актлары белән билгеләнә.

**7. Нигезләмәнең тәртибен бозган өчен җаваплылык**

7.1 Зеленодольск муниципаль районы флагын әлеге Нигезләмәнең тәртибен бозып куллану, шулай ук Зеленодольск муниципаль районы флагын мәсхәрә итү Россия Федерациясе кануннары нигезендә жаваплылыкка тартыла.

**8. Йомгаклау нигезләмәләре**

8.1 Зеленодольск муниципаль районы флагының составына (рәсеменә) нинди дә булса үзгәрешләр һәм өстәмәләр кертү, шулай ук Татарстан Ресубликасының рәсми символлары элементларын кертү бары тик Россия Федерациясе кануннары, Татарстан Республикасының норматив хокукый актлары нигезендә рөхсәт ителә.

Бу үзгәрешләрне шушы нигезләмәнең 3 нче маддәсен үзгәртү юлы белән генә кертеп була.

8.2 Зеленодольск муниципаль районы флагын куллану хокукы Зеленодольск муниципаль районы җирле үзидарә органнарына бирелә.

8.3 Зеленодольск муниципаль районы флагының җирле үзидарә вәкаләтле органы белән расланган вакытыннан бирле 1993 елның 9 июлендәге 5351-1 номерлы Россия Федерациясенең “Авторлык хокукы һәм катнаш хокуклар турында” кануны нигезендә авторлык хокукы сакланмый.

8.4 Әлеге Нигезләмәнең таләпләре үтәлешен контрольдә тоту Татарстан Республикасы Зеленодольск муниципаль районы Советы аппараты җитәкчесенә йөкләнә.

8.5 Шушы нигезләмә аны рәсми бастырып чыгару көненнән үз көченә керә.

(2) - Россия Федерациясе Дәүләт флагын, милекнең нинди формасына туры килүенә карамастан, җәмәгать берләшмәләре, предприятиеләр, учреждениеләр һәм оешмалар тарафыннан рәсми куллану, шулай ук торак йортларда куллану «Россия Федерациясе Дәүләт флагы турында»
2000 нче елның 25 нче декабрендәге 1-ФКЗ номерлы Россия Федерациясе Конституцион федераль законның 3 нче маддәсе, 6 нчы маддәсе (2002 нче елның 9 нчы июлендәге үзгәрешләр өстәмәләр белән) // 2000 нче елның 27 нче декабрендә 344 (2608) нче номерлы «Россия газетасы», 2002 нче елның 13 нче июлендә 127 (2995) нче номерлы «Россия газетасы» нигезендә җайга салына.